
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U22006-000958/31.03.2006
REFERAT

privind aprobarea Planului Urbanistic de Detaliu “Locuinţe colective in regim de condominiu si funcţiuni complementare”, strada Felix top 29726/4 top 23223/7 Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U22006-000958/22.02.2006 privind aprobarea Planului Urbanistic de Detaliu “Locuinţe colective in regim de condominiu si funcţiuni complementare”, top 29726/4, top 23223/7, strada Felix, Timişoara,;

Având în vedere prevederile Certificatului de Urbanism, nr. 6144/15.11.2005;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Locuinţe colective in regim de condominiu si funcţiuni complementare”, top 29726/4, top 23223/7, strada Felix, Timişoara. 


Planul Urbanistic de Detaliu este elaborat de proiectantul S.C. Studio 3D SRL, proiect nr.B11c/2005, la cererea beneficiarului CORLA LIVIU COSMIN.
Terenul studiat în cadrul P.U.D. este situat în intravilanul extins al municipiului Timişoara, în zona de nord a oraşului, zona Calea Aradului – Strada Felix. Prin P.U.G. Timişoara pentru acest amplasament este stabilită funcţiunea de instituţii şi servicii publice, cu interdicţie de construire până la elaborarea unui P.U.D./P.U.Z. 

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Terenul studiată în cadrul documentatie este de 5.000 mp. şi este proprietatea lui CORLA LIVIU COSMIN, înscris în CF nr. 93812 cu nr. top 29726/4, top 23223/7, Timişoara. Parcela care face obiectul P.U.D. este scoasă din circuitul agricol, conform extrasului C.F. anexat documentaţiei.

Având în vedere că pe terenurile adiacente s-au dezvoltat în ultimii ani zone preponderent rezidenţiale P-P+2E+M până la P+7E+M, cu funcţiuni complementare, prin P.U.D. “Locuinţe colective in regim de condominiu si funcţiuni complementare”, strada Felix, Timişoara se propune realizarea unei zone cu funcţiune mixtă, de locuinţe colective şi funcţiuni complementare de comerţ, servicii, birouri, cu regim de înălţime maxim S+P+7E+M.


Accesul pe parcele se va face din strada Felix, pe o alee de acces propusa, perpendiculara pe această stradă, cu lăţimea de 3,50 m. 

Se propune modernizarea străzii Felix preluată din documentaţiile de urbanism aprobate anterior, situată la sud de terenul studiat, care va avea lăţimea maxima de 15 m.


Suprafata de teren necesara pentru modernizarea strazii Felix propusa pe zona studiată, în suprafaţă de 191 mp. va trece în domeniul public al municipiului Timişoara, în conformitate cu Declaraţia Notarială nr. 304/21.02.2006. Autorizarea oricăror lucrări de construire în conformitate cu prezentul P.U.D., se va face după ce suprafata prevăzuta pentru drum va fi domeniu public. Sunt prevăzute bransamente la reţelele edilitare existente în zonă, pentru a deservi obiectivele propuse.


Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate în subsolul imobilului şi parţial la nivelul solului pentru locuinţele prevăzute, respectiv la nivelul solului pentru funcţiunile complementare propuse (servicii şi comerţ).
Indicii propuşi prin prezenta documentaţie sunt:


POT maxim = 70 %  - funcţiune mixtă locuinţe colective şi servicii, comerţ


CUT maxim = 3
Hcornisa maxim = 28,00m


Regim maxim de înălţime S+P+7E+M


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planului Urbanistic de Detaliu “Locuinţe colective in regim de condominiu si funcţiuni complementare”, strada Felix, top top 29726/4, top 23223/7, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

